jkorsvik/nowiki_second_scrape_merged huggingface dataset:
Duc Mai-The

Duc Paul Mai-The (født  4. januar 1968 i Oslo) er en norsk skuespiller.
Mai-The er utdannet ved Statens Teaterhøgskole og debuterte i 1992 med Hamlet på Oslo Nye Teater, der han var fast ansatt til 2001.
I 2008 og 2009 mottok han Statens kunstnerstipend. Per 2017 er han frilanser og driver selskapet Gut og kar produksjoner.Duc Mai-The har også gjennom flere tiår lest inn lydbøker for Lydbokforlaget og dubbet tegnefilmer. Han har medvirket i TV-produksjoner som Brigaden, Flåttum gård og Fox Grønland.


== Filmografi ==
1994 - Flåttum gård
2001 - Fox Grønland
2002 - Brigaden
2002 - Svarte penger, hvite løgner
2004 - Hos Martin
2004 - Seks som oss
2007 - Kodenavn Hunter
2007 - De syv dødssyndene
2008 - Kodenavn Hunter
2009 - God natt, elskede
2010 - Himmelblå
2014 - Øyevitne
2018 - Rekyl


== Referanser ==


== Eksterne lenker ==
(en) Duc Mai-The på Internet Movie Database 
Duc Mai-The Lydbokforlaget
Duc Mai-The Store norske leksikon
Duc Mai-The Filmfront
Wassenaar

Wassenaar er en kommune i Nederland i provinsen Zuid-Holland.


== Referanser ==


== Eksterne lenker ==
Kommunens nettside
Gymnastikk under Europalekene 2015 – Turn Mangekamp kvinner

Gymnastikk under Europalekene 2015 - Turn Mangekamp kvinner i Baku.


== Resultater ==


== Eksterne lenker ==
Offisiell resultatside
Tone Johnsen

Tone Johnsen (født 27. april 1970)  er en norsk dramaturg og skuespiller.
Hun har medvirket i filmer og TV-serier som  Karsten og Petra, Costa del Kongsvik, og NRK-seriene Flåttum gård og Hjerte til Hjerte. 
Hun jobber i dag som manuskonsulent i sitt eget selskap Johnsen Leser og har medvirket som dramaturg og manuskonsulent på serier som "Heimebane", "Jenter", "TWIN" og "Snøfall". 
Hun har tidligere jobbet som manuskonsulent for Norsk filmutvikling og Norsk Filminstitutt.


== Filmografi ==
1994 - Flåttum gård
1997-1998 - Familiesagen de syv søstre
1998 - 1732 Høtten
2003 - Uti vår hage
2007 - Hjerte til hjerte
2013 - Karsten og Petra blir bestevenner
2013 - Karsten og Petra
2014 - Karsten og Petra på vinterferie
2014 - Neste sommer
2014 - Karsten og Petras vidunderlige jul


== Referanser ==


== Eksterne lenker ==
(en) Tone Johnsen på Internet Movie Database 
(en) Tone Johnsen hos The Movie Database 
Nfis nye manuskonsulenter Rushprint
Langengen (Oslo)

Langengen (2–10; ingen oddetallsadresser) er en vei på Ensjø i bydel Gamle Oslo. Den går fra Ensjøveien til Lensmann Hiorths allé.
Navnet ble vedtatt i 1997 og er et navn som ble brukt på Ensjø gård på 1700-tallet.


== Kilder ==
Knut Are Tvedt, red. (2010). «Langengen». Oslo byleksikon (5. utg.). Oslo: Kunnskapsforlaget. s. 327. ISBN 978-82-573-1760-7. 


== Eksterne lenker ==
Oslo kommunes bydelsoversikt
Gymnastikk under Europalekene 2015 – Turn Mangekamp lagkonkurranse kvinner

Gymnastikk under Europalekene 2015 Turn Mangekamp lagkonkurranse kvinner i Baku.


== Resultater ==


== Eksterne lenker ==
Offisiell resultatside
Fulrad

Fulrad (født ca 710 i Andaldovillare - nå Saint-Hippolyte - i Alsace, død 16. juli 784 i Saint-Denis) var en benediktiner, abbed ved abbediet Saint-Denis og en av sin tid og omverdens mest innflytelsesrike personer.


== Liv og virke ==


=== Bakgrunn ===
Fulrads foreldre Riculf og Ermengard hadde rike besittelser i områdene rundt elvene Mosel og Maas; det er også påvist at de hadde tette forbindelser til andre familier av den frankiske høyadel, som for eksempel guidonene.


=== Karriere ===

Fulrad selv nevnes første gang i 749, men er imidlertid på dette tidspunkt allerede en av Pippin den yngres nærmeste rådgivere. Av Pippin, som på denne tid fremdeles var Maior domus, ble Fulrad sendt sammen med biskop Burkard av Würzburg til pave Zacharias, for å utvirke merovingeren Childerik IIIs avsettelse og innsettelsen av Pippin til ny frankisk konge.
Etter vellykket oppdrag fikk Fulrad i 750, vel som takk fra Pippin, det viktige abbedi Saint-Denis, og ble i 751 leder av hoffkapellet. Ved siden av ble han fortsatt benyttet til diplomatiske sendeferder. Slik forhandlet han i 756 overdragelsen av eksarkatet Ravenna til den hellige stol og var forbindelsesmann mellom de frankiske konger og pavent. Hadrian I gav ham tittelen archipresbiter Franciae og gjorde ham til primas for den frankiske geistlighet.
I 752 er han sammen med grev Ruthard i kongelig tjeneste. Fra Ruthard ervervet han Breisgau, som egentlig skulle tilkomme Frankerriket. «Adelungcella» (Hoppetenzell) ble skjenket ham av Adalung, viskop av Eichstätt.
Han skal også ha tatt i misjonen blant sakserne. Det antas at munker awndr av Fulrad St-Denis, og han selv, misjonerte rundt år 777 i Lerigau.Som abbed av Saint-Denis lyktes det ham å vinne tilbake klostereiendom som tidligere var gått tapt, og dessuten erverve nye områder, og forøke klosterets stilling ved tallrike kloster- og cellegrunnleggelser i det elsassiske og sør-basiske område. Slik tilkom blant annet klostrene i Lièpvre, Salonnes, St. Pilt (nå Saint-Hippolyte) og Esslingen am Neckar, eventuelt også Schwäbisch Gmünd. Han knyttet også forbindelser til bayerske kloster som Tegernsee, Salzburg og Schäftlarn.
Hans enorme egne besittelser i Alsace, men også i Schwaben og Roma, testamenterte han til klosteret Saint-Denis.


== Litteratur ==
(de) Arno Duch: «Fulrad.» I Neue Deutsche Biographie (NDB). Bind 5, Duncker & Humblot, Berlin 1961, ISBN 3-428-00186-9, s. 728 f. (digitalisering).
Josef Fleckenstein: Fulrad von Saint-Denis und der fränkische Ausgriff in den süddeutschen Raum. In: G. Tellenbach (Hg.): Studien und Vorarbeiten zur Geschichte des Großfränkischen und frühdeutschen Adels. Freiburg i. Br. 1957, S. 9–39.
Josef Fleckenstein: Fulrad. In: Lexikon für Theologie und Kirche. 3 (1995), Sp. 1024f.


== Referanser ==
Thomas Høgåsseter

Thomas Høgåsseter er en norsk skytter som skyter for Raumnes Skytterlag. På Landsskytterstevnet 2015 på Lesja vant han finalen i stangskytingen og ble norgesmester. Han vant norgescupen for stang- og felthurtigskyting i 2014- og 2015-sesongen, og innehar den offisielle verdensrekorden på Mad minute med 36 treff på 1 minutt.


== Referanser ==
ISO (supermarkedkjede)

ISO var en supermarkedkjede med tolv butikker i Storkøbenhavn og Nordsjælland. Kjedens butikker ble 1. april 2007 omdannet til SuperBest-butikker.


== Historie ==
ISO-kjeden ble grunnlagt av kjøpmann Jørgen Soldbro i 1937. Navnet ISO kommer av grundleggerens initialer. Gjennom de seneste 60 år har ISO spillet en vesentlig rolle i utviklingen av den danske dagligvaresektor ved dels å fokusere på spesialavdelinger innenfor fisk, ost, delikatesse samt frukt og grønt, men ved samtidig å ha et program med faste lave discountpriser.
I 1982 overtar stifterens sønn, Niels Jørgen Soldbro, ledelsen av selskapet.
I 1998 åpnet ISO det første danske internettsupermarkedet under navnet ISO TeleKøb. ISO TeleKøb utviklet seg til en høyt profilert internettsatsning og vant i løpet av de første år flere internettpriser. I 2000 flyttet ISO TeleKøb ut av ISO-butikkene, da der ble etablert et sentrallager, hvorfra varene ble levert. ISO TeleKøb lukket i mars 2002 da det etter fire år stadig ikke var lyktes å skape overskudd på driften.
I 1999 solgte grunnleggerens sønn Niels Jørgen Soldbro ISO til det svenske ICA AB-konsernet for et tresifret millionbeløp. Men allerede i 2002 ble ISO atter solgt – denne gang til Dagrofa for under 100 millioner kroner. I alt kostet de tre års eierskab av ISO svenskene 415 millioner kroner.
I 2005 utviste regnskapet tross en pen omsetning på 1,2 milliarder kroner et underskudd på 36 millioner kroner. I april 2007 opphørte kjeden. De tolv butikkene ble dermed en del av den kjøbmannseide dagligvarekjeden SuperBest.


== Referanser ==


== Eksterne lenker ==
Soldbro trækker sig Arkivert 30. januar 2022 hos Wayback Machine.
Sacramento Geckos

Sacramento Geckos er en tidligere amerikansk fotballklubb. Klubben ble stiftet i 1997, men ble oppløst allerede i 1999, kun 2 år etter stiftelsen.


== Referanser ==
Håvard Østgaard

Håvard Østgaard er en norsk skytter som i 2017 ble verdensmester i dynamisk sportsskyting med rifle i Standard-divisjonen under IPSC Rifle World Shoot. Her tok han også lagsølv med landslaget sammen med Kenneth Handberg, Ove Jonny Skundberg og Sverre Idland. I 2015 tok Håvard fjerdeplass i europamesterskapet i rifle (IPSC European Rifle Championship). Han har i tillegg en rekke nordiske og norske mesterskapstitler, og har vunnet Nordisk mesterskap IPSC rifle to ganger (2015 og 2016), Norgesmesterskapet IPSC rifle tre gamger (2014, 2015 og 2016) samt Norgesmesterskapet IPSC tournament fire ganger (2012, 2014, 2015 og 2016).


== Se også ==
Hilde Nakling
Jan Foss


== Referanser ==

DSSN Hall of Fame
TriggerFreeze.com - IPSC Rifle Norway
Frank Sandås

Frank Sandås er en norsk skytter med nordiske mesterskapstitler innen innen dynamisk sportsskyting både med rifle (2006) og håndvåpen (2012), samt en gang norgesmester i 2-Gun (2012).


== Meritter ==


=== Nordisk mester med håndvåpen (1 gang) ===
2012 Open


=== Nordisk mester med rifle (1 gang) ===
2006 Open


=== Norgesmester i 2-Gun (1 gang) ===
2012 Open


== Referanser ==
DSSN Hall of Fame
TriggerFreeze.com - IPSC Rifle Norway
Chefsergent

Chefsergent («sjefsersjant»), også uoffisielt omtalt kronesergent, er en grad i det danske Forsvaret. Chefsergent er den høyeste grad i sersjantgruppen og vil typisk ha vært seniorsergent i 10–12 år først. Der fantes pr. 1. juli 2014 208 chefsergenter i Forsvaret.


== Sammenligning med andre land ==
I NATO er koden OR-9 tilknyttet chefsergentgraden. Denne koden tilkjennegir rangforholdet for militære ansatte på tvers av medlemslandene. Tittelen svarer til Warrant Officer Class I i den britiske hær og i Royal Navy (2004), Master Aircrew i Royal Air Force, Oberstabsfeldwebel i Bundeswehr og Oberstabsbootsmann i Bundesmarine.


== Se også ==
Sjefssersjant


== Referanser ==
Flemming Pedersen

Flemming Mark Pedersen er en dansk-norsk skytter som ble europamester med dynamisk pistol i 1992 og nordisk mester i 1985. I tillegg har han 10 norgesmestertitler i  med pistol, samt 2 med rifle.


== Meritter ==


=== Europamester med håndvåpen (1 gang) ===
1992


=== Nordisk mester med håndvåpen (1 gang) ===
1985


=== Norgesmester med håndvåpen (10 ganger) ===
1985
1986
1991
1992
1994 Open
1995 Standard
1996 Standard
1997 Open
1998 Standard
2000 Standard


=== Norgesmester med rifle (2 ganger) ===
2000
1999


== Se også ==
Jan Foss
Vidar Nakling


== Referanser ==
DSSN Hall of Fame
TriggerFreeze.com - IPSC Rifle Norway
Vidar Nakling

Vidar Nakling (født 1950) er en norsk skytter som ble europeisk mester med dynamisk pistol i 1980 og har fire norgesmestertitler med pistol. Han er far og trener til verdensmesteren Hilde Nakling, og har skrevet en bok om hvordan man kan bli bedre innen dynamisk pistolskyting.


== Meritter ==


=== Europeisk mester med håndvåpen (1 gang) ===
1980 Open


=== Norgesmester med håndvåpen (4 ganger) ===
1983 Open
1984 Open
1987 Open
1990 Open


== Se også ==
Jan Foss
Flemming Pedersen


== Referanser ==

DSSN Hall of Fame


== Eksterne lenker ==
Offisielt nettsted
Boksing under Europalekene 2015

Mal:Boksing under Europalekene 2015

Boksing under Europalekene 2015 ble arrangert i Crystal Hall i Baku i perioden 16.–27. juni.


== Medaljevinnere ==


=== Kvinner ===


=== Menn ===


== Eksterne lenker ==
(en) Boxing at the 2015 European Games – kategori av bilder, video eller lyd på Commons 
Offisiell resultatside kvinner Arkivert 24. juni 2015 hos Wayback Machine.
Ofiisiell resultatside menn Arkivert 24. juni 2015 hos Wayback Machine.
Freedesktop.org

freedesktop.org, tidligere kalt X Desktop Group, er et prosjekt som arbeider for interoperabilitet og delt basisteknologi i form av desktop miljø som er fri programvare for Vindussystemet X (X11) og Wayland for Linux og andre Unix-lignende operativsystemer. Det ble grunnlagt av Havoc Pennington fra Red Hat i mars 2000. Organisasjonen søker å sikre at forskjeller i utviklingsrammeverk ikke er synlige for brukeren.
Vidt utbredte open source prosjekter som GNOME, KDE og Xfce er samarbeider med freedesktop.org. I 2006 lanserte prosjektet Portland 1.0 (xdg-utils) som et sett med felles grensesnitt for desktop miljøer.


== Referanser ==


== Eksterne lenker ==
(en) Offisielt nettsted 
(en) Freedesktop.org – kategori av bilder, video eller lyd på Commons
Fri og åpen kildekode

Fri og åpen kildekode er dataprogrammer som er både fri programvare og åpen kildekode. Programvaren er lisensiert under en fri programvarelisens hvor alle fritt kan bruke, kopiere, studere og forandre den, og de er åpen slik at flere kan bidra til å forbedre den. Dette er i kontrast til proprietær programvare som er under restriktiv copyright og kildekoden vanligvis er skjult for brukerne.Fordelene kan inkludere mindre programvarekostnader, økt sikkerhet og stabilitet, beskyttelse av personvernet og å gi brukerne mer kontroll over maskinvaren. Frie, operativsystemer med åpen kildekode slik som Linux og OpenBSD er vidt utbredt i dag, og driver millioner av tjenere, stasjonære PC-er, smarttelefoner og annet utstyr. Frie programvarelisenser og open-source lisenser brukes av mange programvarepakker.


== Referanser ==
Gulbuksespurv

Gulbuksespurv (Pselliophorus tibialis) er en spurvefugl i slekten Pselliophorus i familien buskspurver.


== Underarter og utbredelse ==
Det er beskrevet ingen underarter av gulbuksespurv: Arten forekommer i Costa Rica og i det vestlige Panama.


== Referanser ==


== Eksterne lenker ==
(en) gulbuksespurv i Global Biodiversity Information Facility 
(no) gulbuksespurv hos Artsdatabanken 
(en) gulbuksespurv hos ITIS 
(en) gulbuksespurv hos NCBI 
(en) Kategori:Pselliophorus tibialis – bilder, video eller lyd på Wikimedia Commons 
(en) Pselliophorus tibialis – galleri av bilder, video eller lyd på Wikimedia Commons 
Atlapetes tibialis – detaljert informasjon på Wikispecies 
Pselliophorus tibialis (ID 4CB9ABDCA15D6EFB). Avibase. Hentet ut 27. juni 2015.
Pselliophorus tibialis (TSN 562515). Integrated Taxonomic Information System. Hentet ut 27. juni 2015.
Birdlife Species Factsheet: Pselliophorus tibialis. Besøkt 2015-06-27.
IBC - The Internet Bird Collection: Pselliophorus tibialis. Besøkt 2015-06-27.
Clements, J. F., T. S. Schulenberg, M. J. Iliff, D. Roberson, T. A. Fredericks, B. L. Sullivan, and C. L. Wood. 2015. The eBird/Clements checklist of birds of the world: v2015. Besøkt 2015-09-24.
Gulbuksespurv fotogalleri VIREO. Besøkt 2015-06-27.
Bjørn Nistad

Bjørn Ditlef Nistad (født 21. februar 1964) er en norsk idéhistoriker med Russland som hovedinteresse. I mediedebatter i Norge har han markert seg som tilhenger av Vladimir Putins styre i Russland, Russlands anneksjon av Krim og Russlands invasjon av Ukraina i 2022.


== Utdannelse ==
Nistad har ph.d.-grad i russisk idéhistorie fra 2008 og har tidligere vært stipendiat ved Universitetet i Oslo, men er ikke lenger tilknyttet noen forskningsinstitusjon. Ph.d.-oppgaven var en sammenligning av den politiske tenkningen til to russiske bolsjeviker, Petr Tkačev og Vladimir Lenin, og hadde tittelen Petr Tkačev og V. I. Lenin – to representanter for en russisk jakobinsk-blanquistisk politisk tradisjon?.


== Deltagelse i debatt om Russland ==
Nistad har siden 1990-årene deltatt i norsk debatt om Russland gjennom egne artikler og bøker og som intervjuobjekt i media. Hans syn på Russland har endret seg sterkt over tid. Tidlig i 1990-årene var Nistad aktiv i Unge Venstre og han markerte seg med liberale oppfatninger; i 1999 skrev han at Boris Jeltsin var «lederen som befridde Russland fra det totalitære systemet som var blitt bygd opp etter 1917».Etter Vladimir Putins maktovertagelse har Nistad gått i rette med vestlig kritikk av Russland, for eksempel at det internasjonale samfunnets kritikk av behandlingen av homofile i Russland utgjør en innblanding i indre russiske forhold. Nistad hevder at Universitetet i Oslo nekter ham jobb fordi han er pro-russisk.Nistad har en annen oppfatning av situasjonen i det østlige Ukraina enn den som har dominert i de vestlige landene. Han har hevdet at «Russland må gå inn i Øst-Ukraina» og mener Ukrainas politiske utvikling har tendert i fascistisk retning. Ifølge kommentator John Færseth i tidsskriftet Minerva har Nistad vært «den viktigste – eller i hvert fall mest tydelige – forsvarsspilleren på det russiske laget i dagens norske offentlighet».I 2015 utgav Nistad boken Russlands redningsmann, en biografi om Vladimir Putin. Aftenpostens anmelder Kjell Dragnes kalte boken «en farlig omskrivning av historien» som er full av «feil og ren historieforfalskning».31. januar 2022, under Russlands forberedelser for invasjonen av Ukraina i 2022, mente Nistad at sannsynligheten for krig var liten. 28. februar 2022, fire dager etter at invasjonen var startet, støttet han Russlands innmarsj i Ukraina. Han gjentok støtteerklæringen under en appell ved en demonstrasjon mot russofobi 24. april 2022 i Oslo.


== Bibliografi ==
Russisk politisk idéhistorie fra opplysningstiden til i dag, 2004, Solum forlag, ISBN 9788256014460
Tsar-Russlands utenrikspolitikk 1700–1917, 2012, Vidarforlaget, ISBN 9788279901297
Sovjetunionens utenrikspolitikk 1917–1991, 2013, Vidarforlaget, ISBN 9788279901877
Eldre russisk idéhistorie, Vidarforlaget, 2015, ISBN 9788279902386
Russlands redningsmann: en politisk biografi om Vladimir Putin, 2016, Vidarforlaget, ISBN 9788279903093


== Referanser ==


== Eksterne lenker ==
Nistads blogg
 Wikiquote: Bjørn Nistad – sitater
Sitronbuksespurv

Sitronbuksespurv (Pselliophorus luteoviridis) er en spurvefugl i slekten Pselliophorus i familien buskspurver. 


== Underarter og utbredelse ==
Det er beskrevet ingen underarter av sitronbuksespurv: Arten er endemisk til det vestlige og sentrale Panama.


== Referanser ==


== Eksterne lenker ==
(en) sitronbuksespurv i Global Biodiversity Information Facility 
(no) sitronbuksespurv hos Artsdatabanken 
(en) sitronbuksespurv hos ITIS 
(en) sitronbuksespurv hos NCBI 
(en) Kategori:Atlapetes luteoviridis – bilder, video eller lyd på Wikimedia Commons 
Atlapetes luteoviridis – detaljert informasjon på Wikispecies 
Pselliophorus luteoviridis (ID BCFC9B1D5D4A72B6). Avibase. Hentet ut 27. juni 2015.
Pselliophorus luteoviridis (TSN 562514). Integrated Taxonomic Information System. Hentet ut 27. juni 2015.
Birdlife Species Factsheet: Pselliophorus luteoviridis. Besøkt 2015-06-27.
bialis IBC - The Internet Bird Collection: Pselliophorus luteoviridis. Besøkt 2015-06-27.
Clements, J. F., T. S. Schulenberg, M. J. Iliff, D. Roberson, T. A. Fredericks, B. L. Sullivan, and C. L. Wood. 2015. The eBird/Clements checklist of birds of the world: v2015. Besøkt 2015-09-24.
Jørgen Flood

Jørgen Pedersen Flood (født 28. desember 1793,1 død 28. juni 1867) var en norsk kjøpmann og konsul. 
Flood var sønn av kjøpmann Peder Jørgensen Flood i Skien og hustru Inger Jørgensen Wesseltoft. Han giftet seg i 1818 med Hanna Aall (1796–1863) – datter av Eidsvollsmannen Jørgen Aall. Paret slo seg ned på Søndre Tveten i Eidanger, hvor flere av barna ble født. 
Sammen med sin bror, Elias M. Flood, dannet han i 1817 firmaet J. & E.M. Flood som drev forretning med korn, manufaktur og tobakk. I 1833 flyttet firmaet inn i Floodegaarden. 
I 1837 ble Jørgen Flood valgt til Porsgrunds første ordfører. I 1841 kjøpte han Bolvig Jernværk og flyttet dit i 1847. Hustruen døde her i 1863, hvoretter Jørgen Flood flyttet til Grimstad, hvor han selv døde i 1867. Paret ligger begravet på Solum kirkegård ved Skien.    
Paret fikk flere barn, deriblant skipsmegler Fritz Trampe Flood og dansk visekonsul Jørgen Aall Flood.


== Note ==
Ifølge gravplate på Solum kirkegård


== Referanser ==
Ungdomsstraff

Ungdomsstraff er en straffart i norsk strafferett tilpasset unge lovbrytere som var under 18 år på gjerningstidspunktet. Straffarten ble innført 1. juli 2014 som et alternativ til ubetinget fengsel.Ungdomsstraff innebærer at ungdom under 18 år som har begått alvorlig og gjentatt kriminalitet, skal gå gjennom en såkalt «gjenopprettende rettsprosess», som involverer gjerningspersonens nettverk, ofre og hjelpeapparatet, og der straffereaksjonen blir individuelt tilpasset.Straffarten er hjemlet i kapittel 8 a i lov om straff.


== Gjenopprettende prossess ==
Konfliktrådet er ansvarlig for utførelsen av ungdomsstraffen etter at vedkommende har vært i retten. Unge mellom 15 og 18 år kan bli dømt til ungdomsstraff. Det kreves at både lovbryteren og verge samtykker for at prosessen skal kunne skje. Det kreves også motivasjon til endring av adferd og egeninnsats av den straffedømte. Det blir gjort en personundersøkelse om hvor effektiv straffen vil være for den dømte.
Prosessen innebærer ungdomsstormøte, ungdomsplan og oppfølgingsteam.
I ungdomsmøtet møtes den tiltalte den fornærmede. På møtet vil konsekvensene av den kriminelle handlingen og skadevirkningene bli forklart. Det settes også opp en ungdomsplan som lovbryteren må følge. Den kan settes opp av politiet, kriminalomsorgen, skole, familiekontor, barnevern og andre fra vedkommendes nettverk. Hver plan blir tilpasset hver enkelt og kan gjerne inneholde krav om oppmøte på skolen, deltakelse på behandlingstilbud (F.eks. sinnamestringkurs, ruskontroll), fritidsaktiviteter også lignende. Oppfølgningsteamet skal sørge for at vedkommende følger programmet og mester det. Oppfølgingen kan vare i opptil tre år. Hvis planen ikke følges kan den bli strammet inn eller at lovbryteren må sone resten av dommen i fengsel.


== Referanser ==
Karihaugen

Karihaugen er et strøk i Bydel Alna i Oslo. Det ligger like ved kommunegrensen mot Lørenskog, og grenser mot Ellingsrud i vest og Høybråten i nord.
Karihaugen ble utbygget som boligstrøk på 1970-tallet, med både høy- og lavblokker. Stedet har også en del næringseiendommer, med blant annet hovedkontoret til Staples og en Bring Cargo-terminal.
Mange av veiene på Karihaugen har navn etter malere, slik som for eksempel Per Krohgs vei, Ludvig Karstens vei og Henrik Sørensens vei.


== Referanser ==
Hvitskjeggspurv

Hvitskjeggspurv (Arremon crassirostris) er en spurvefugl i slekten Arremon i familien buskspurver.


== Underarter og utbredelse ==
Det er beskrevet ingen underarter av hvitskjeggspurv: Arten forekommer i Costa Rica, Panama og i det ytterliggående nordøstlige Colombia.


== Referanser ==


== Eksterne lenker ==
(en) hvitskjeggspurv i Global Biodiversity Information Facility 
(no) hvitskjeggspurv hos Artsdatabanken 
(en) hvitskjeggspurv hos ITIS 
(en) hvitskjeggspurv hos NCBI 
(en) Kategori:Arremon crassirostris – bilder, video eller lyd på Wikimedia Commons 
Arremon crassirostris – detaljert informasjon på Wikispecies 
Arremon crassirostris (ID 214F58511D01895B). Avibase. Hentet ut 27. juni 2015.
Arremon crassirostris (TSN 560905). Integrated Taxonomic Information System. Hentet ut 27. juni 2015.
Birdlife Species Factsheet: Arremon crassirostris. Besøkt 2015-06-27.
IBC - The Internet Bird Collection: Arremon crassirostris. Besøkt 2015-06-27.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2014. The eBird/Clements checklist of birds of the world: Version 6.9.. Besøkt 2015-06-27.
Hvitskjeggspurv fotogalleri VIREO. Besøkt 2015-06-27.
Max Bohrer

Maximilian Bohrer (1785–1867) var en tysk cellist.
Sammen med broren Anton Bohrer, foretok Max Bohrer en rekke konsertreiser gjennom Europa, og besøkte blant annet Stockholm i 1814. Han var seinere konsertmester i Stuttgart en periode.


== Referanser ==


== Litteratur ==
Svensk uppslagsbok, Malmö 1939.
(sv) Biografi i Nordisk familjebok (2. utgave, 1905)


== Eksterne lenker ==
(en) Max Bohrer – kategori av bilder, video eller lyd på Commons 
(en) Max Bohrer på MusicBrainz